**Likumprojekta „Grozījumi Kooperatīvo sabiedrību likumā” projekta sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Projekta izstrādes nepieciešamība izriet no:   1. *Euro* ieviešanas kārtības likuma 30.panta pirmā daļas; 2. Ministru kabineta 2012.gada 27.jūnija rīkojuma Nr.282 „Par „Koncepciju par normatīvo aktu sakārtošanu saistībā ar eiro ieviešanu Latvijā”” 4. un 6. punkta; 3. Latvijas Nacionālā *euro* ieviešanas plāna (apstiprināts ar Ministru kabineta 2013.gada 4.aprīļa rīkojumu Nr.136) 1. pielikuma J2.1.1. pasākuma. |
| 2. | Pašreizējā situācija un problēmas | Ņemot vērā, ka ar 2014.gada 1.janvāri Latvijā ieviesīs *euro*, ir nepieciešams veikt grozījumus Kooperatīvo sabiedrību likumā, aizstājot tajā latus ar *euro*.  Saskaņā ar Kooperatīvo sabiedrību likuma 24.pantu kooperatīvās sabiedrības pamatkapitāla minimālais lielums ir 2000 Ls. Dzīvokļu īpašnieku kooperatīvo sabiedrību, automašīnu garāžu īpašnieku kooperatīvo sabiedrību, laivu garāžu īpašnieku kooperatīvo sabiedrību, lauksaimniecības pakalpojumu kooperatīvo sabiedrību, mežsaimniecības pakalpojumu kooperatīvo sabiedrību, dārzkopības kooperatīvo sabiedrību un meliorācijas kooperatīvo sabiedrību pamatkapitāla minimālais lielums ir 200 latu.  Kooperatīvās sabiedrības pamatkapitāla minimālais lielums un pajas nominālvērtība ir kooperatīvās sabiedrības statūtos norādāmā ziņa (Kooperatīvo sabiedrību likuma 13.panta pirmās daļas 9.punkts). Kooperatīvo sabiedrību likuma 25.panta otrā daļa paredz, ka pajas nominālvērtība ir statūtos noteikts lielums, ko var mainīt Kooperatīvo sabiedrību likumā noteiktajos gadījumos un kārtībā, izdarot attiecīgus grozījumus kooperatīvās sabiedrības statūtos.  Likuma „Par Latvijas Republikas Uzņēmumu reģistru” 6.panta pirmās daļas 6.punkts paredz, ka kooperatīvās sabiedrības pajas nominālvērtība ir uzņēmumu reģistra žurnālā ierakstāmā ziņa. Atbilstoši šī likuma 8.panta astotajai daļai visus reģistrējamos grozījumu kooperatīvajai sabiedrībai ir pienākums pieteikt Uzņēmumu reģistrā.  Kooperatīvo sabiedrību likuma 39.panta otrās daļas 9.punkts paredz, ka tikai biedru kopsapulce (pilnvaroto sapulce) var izlemt jautājumu par kooperatīvās sabiedrības statūtu grozīšanu. Atbilstoši Kooperatīvo sabiedrību likuma 41. panta ceturtajai daļai, lai izdarītu grozījumus kooperatīvās sabiedrības statūtos, nepieciešams divu trešdaļu klātesošo biedru balsu vairākums.  Saistībā ar *euro* ieviešanu kooperatīvajām sabiedrībām ir nepieciešams pārrēķināt statūtos noteiktā minimālā pamatkapitāla lielumu un pajas nominālvērtību no latiem uz *euro*. Tā kā statūti ir privāttiesisks dokuments, saistībā ar pāreju uz *euro* kooperatīvajām sabiedrībām pašām ir nepieciešams veikt statūtos noteiktā pamatkapitāla minimālā lieluma un pajas nominālvērtības pārrēķinu no latiem uz *euro* un iesniegt attiecīgos dokumentus Uzņēmumu reģistram.  Atbilstoši likuma „Par Latvijas Republikas Uzņēmumu reģistru” 6. un 8. pantam par ierakstu izdarīšanu Uzņēmumu reģistra žurnālā un dokumentu reģistrāciju (pievienošanu lietai) maksājama valsts nodeva. Tāpat maksājama arī maksa par uzņēmumu reģistra žurnālā ierakstīto ziņu publicēšanu oficiālajā izdevumā „Latvijas Vēstnesis”.  2012.gada 1.jūlijā spēkā stājies Oficiālo publikāciju un tiesiskās informācijas likums, kas paredzēja atteikšanos no laikraksta „Latvijas Vēstnesis” papīra formas, ieviešot oficiālo elektronisko publikāciju, kura ir bez maksas pieejama tīmekļa vietnē [www.vestnesis.lv](http://www.vestnesis.lv) kā periodisks elektronisks oficiālais izdevums „Latvijas Vēstnesis”. Līdz ar to nepieciešams terminu precizējums Kooperatīvo sabiedrību likumā. |
| 3. | Saistītie politikas ietekmes novērtējumi un pētījumi | Nav attiecināms |
| 4. | Tiesiskā regulējuma mērķis un būtība | Šā likumprojekta mērķis ir pielāgot Kooperatīvo sabiedrību likumu *euro* ieviešanai, aizstājot tajā latus ar *euro*. Likumprojekts paredz aizstāt Kooperatīvo sabiedrību likumā latus ar *euro* atbilstoši *Euro* ieviešanas kārtības likuma 32. panta otrās daļas 2. punktam. Grozītā tiesību norma *euro* valūtā nav personām nelabvēlīgāka par sākotnējo tiesību normu latos un nerada negatīvu ietekmi uz valsts budžetu.  Likumprojekts paredz termiņus rīcībai, kas saistīta ar statūtos noteiktā minimālā pamatkapitāla apmēra un pajas nominālvērtības denomināciju no latiem uz *euro*, kā arī atvieglojumus kooperatīvajām sabiedrībām statūtos noteiktā minimālā pamatkapitāla apmēra un pajas nominālvērtības denominācijai no latiem uz *euro*. Tāpat Likumprojekts papildina Kooperatīvo sabiedrību likumu ar pārejas noteikumiem, kas paredz minimālā pamatkapitāla prasības kooperatīvajām sabiedrībām, kuras statūtos noteiktais minimālā pamatkapitāla apmērs un pajas nominālvērtība ir latos.  ***I. Termiņi saistībā ar pāreju uz euro***  *Tiesības dibināt kooperatīvo sabiedrību, kuras pamatkapitāls un pajas nominālvērtība ir izteikta latos*  Praksē var būt situācijas, kad pieteikums par tādas kooperatīvās sabiedrības ierakstīšanu uzņēmumu reģistra žurnālā, kuras statūtos noteiktais pamatkapitāla minimālais apmērs un pajas nominālvērtība ir izteikta latos, iesniegts vēl pirms *euro* ieviešanas dienas, taču Uzņēmumu reģistra amatpersona dokumentus izskata un lēmumu attiecībā uz kooperatīvās sabiedrības ierakstīšanu uzņēmumu reģistra žurnālā pieņem jau brīdī, kad lati ir aizstāti ar *euro*. Līdz ar to Kooperatīvo sabiedrību likuma pārejas noteikumos paredzēts, ka, sākot ar 2014. gada 1. janvāri, ja dibināšanas dokumentos minimālais pamatkapitāla apmērs un pajas nominālvērtība izteikta latos, Uzņēmumu reģistra amatpersona var pieņemt lēmumu par kooperatīvās sabiedrības ierakstīšanu uzņēmumu reģistra žurnālā, ja pieteikums par kooperatīvās sabiedrības ierakstīšanu uzņēmumu reģistra žurnālā iesniegts Uzņēmumu reģistram līdz 2013. gada 31. decembrim.  *Gala termiņš statūtos noteiktā minimālā pamatkapitāla apmēra un pajas nominālvērtības denominācijai no latiem uz euro*  Kooperatīvajai sabiedrībai, kuras statūtos noteiktais minimālais pamatkapitāla apmērs un pajas nominālvērtība ir izteikta latos, būs jāveic pāreja uz *euro* līdz 2016.gada 1.jūlijam, piesakot Uzņēmumu reģistram statūtu grozījumus, kas paredz minimālā pamatkapitāla apmēra un pajas nominālvērtības denomināciju no latiem uz *euro*. Kooperatīvo sabiedrību statūtos noteiktā minimālā pamatkapitāla apmēra un pajas denominācijas termiņš noteikts tāds pats kā kapitālsabiedrībām – 30 mēneši no *euro* ieviešanas dienas.  *Laika posms, kura ietvaros kooperatīvā sabiedrība var pieteikt jebkādus statūtu grozījumus, neparedzot pāreju uz euro*  Pusgadu no *euro* ieviešanas dienas (t.i., no 01.01.2014 līdz 01.07.2014) kooperatīvā sabiedrība varēs pieteikt statūtu grozījumus, kas vēl neparedz pāreju uz *euro*. Šāds termiņš (kura ietvaros kooperatīvā sabiedrība vēl var pieteikt statūtu grozījumus, neparedzot pāreju uz euro) noteikts, lai kooperatīvā sabiedrība, kura ir grozījusi statūtus vēl pirms *euro* ieviešanas dienas, varētu pieteikt Uzņēmumu reģistram izmaiņas statūtos pēc *euro* ieviešanas dienas bez atkārtotas biedru kopsapulces (pilnvaroto sapulces) sasaukšanas.  *Laika posms, kura ietvaros kooperatīvā sabiedrība var pieteikt statūtu grozījumus, ja tie paredz arī pāreju uz euro*  Kooperatīvo sabiedrību likuma pārejas noteikumos paredzēts noteikt, ka gadījumā, ja kooperatīvās sabiedrības statūtos noteiktais minimālais pamatkapitāla apmērs un pajas nominālvērtība izteikta latos, sākot ar 2014. gada 1. jūliju tā var pieteikt statūtu grozījumus Uzņēmumu reģistram tikai gadījumā, ja statūtu grozījumi vienlaikus paredz minimālā pamatkapitāla apmēra un pajas nominālvērtības denomināciju no latiem uz *euro.* Tas nozīmē, ka pēc pusgada termiņa notecējuma no *euro* ieviešanas dienas kooperatīvajai sabiedrībai būs pienākums veikt statūtos noteiktā minimālā pamatkapitāla apmēra un pajas nominālvērtības denomināciju, lai pieteiktu Uzņēmumu reģistram jebkādus citus statūtu grozījumus.  ***II. Veicamās darbības pamatkapitāla un pamatkapitāla daļu (akciju) denominācijai no latiem uz euro***  *Matemātiska statūtos noteiktā minimālā pamatkapitāla apmēra un pajas nominālvērtības pārrēķināšana euro*  Statūtos noteiktā minimālā pamatkapitāla apmēra un pajas denomināciju no latiem uz *euro* veic, ievērojot latu apmaiņas kursu pret *euro*, ko noteikusi Eiropas Savienības Padome saskaņā ar Līgumu par Eiropas Savienības darbību, un ievērojot *Euro* ieviešanas kārtības likuma 6.pantā noteiktos noapaļošanas principus. *Euro* ieviešanas kārtības likuma 6.pantā noteiktie noapaļošanas principi piemērojami, jo atbilstoši Kooperatīvo sabiedrību likuma 24.panta pirmajai daļai kooperatīvās sabiedrības pamatkapitāls ir mainīgs un kooperatīvās sabiedrības statūtos tiek ierakstīts tikai kooperatīvās sabiedrības minimālais pamatkapitāla apmērs.  *Biedru kopsapulces (pilnvaroto sapulces) lēmuma par statūtu grozījumiem pieņemšana*  Atbilstoši Kooperatīvo sabiedrību likuma 39.panta otrās daļas tikai biedru kopsapulcei (pilnvaroto sapulcei) ir tiesības izlemt jautājumu par sabiedrības statūtu grozīšanu. Līdz ar to kooperatīvās sabiedrības biedru kopsapulcei (pilnvaroto sapulcei) ir nepieciešams pieņemt lēmumu par statūtu grozījumiem, kas saistīti ar statūtos noteiktā minimālā pamatkapitāla apmēra un pajas nominālvērtības denomināciju no latiem uz *euro*.  *Statūtu grozījumu iesniegšana Uzņēmumu reģistram*  Pēc tam, kad pieņemti grozījumi kooperatīvās sabiedrības statūtos, tie iesniedzami Uzņēmumu reģistram.  ***III.  Minimālā pamatkapitāla prasības kooperatīvajām sabiedrībām, kuras statūtos noteiktā minimālā pamatkapitāla apmērs un pajas nominālvērtība ir izteikta latos***  2014.gada 1.janvārī spēkā būs stājušās izmaiņas Kooperatīvo sabiedrību likuma 24.pantā, atbilstoši kurām kooperatīvās sabiedrības pamatkapitāla minimālais apmērs būs noteikts *euro*. Tajā pašā laikā būs liels skaits kooperatīvo sabiedrību, kuras statūtos noteiktā minimālā pamatkapitāla apmēra un pajas nominālvērtības būs vēl joprojām latos. Tā kā šādas kooperatīvās sabiedrības 6 mēnešus no *euro* ieviešanas dienas būs tiesīgas pieteikt Uzņēmumu reģistram jebkādus statūtu grozījumus, vēl neparedzot pāreju uz *euro*, Kooperatīvo sabiedrību likuma pārejas noteikumos nepieciešams noteikt šādu kooperatīvo sabiedrību minimālā pamatkapitāla apmēra prasības.  Paredzēts, ka, sākot no 2014.gada 1.janvāra, kooperatīvajām sabiedrībām, ja tās statūtos noteiktais minimālais pamatkapitāla apmērs un pajas nominālvērtība ir latos, pamatkapitāla minimālais apmērs nedrīkst būt mazāks par Kooperatīvo sabiedrību likuma 24.pantra trešajā daļā noteikto (t.i. par 2500 *euro* vai 250 *euro* atkarībā no kooperatīvās sabiedrības veida), kas pārrēķināts veselos latos, ievērojot latu apmaiņas kursu pret *euro*, ko noteikusi Eiropas Savienības Padome saskaņā ar Līguma par Eiropas Savienības darbību 140.panta 3.punktu.  **IV.  *Atvieglojumi kooperatīvajām sabiedrībām, veicot statūtos noteiktā minimālā pamatkapitāla apmēra un pajas nominālvērtības denomināciju no latiem uz euro***  *Vienkāršais balsu vairākums biedru kopsapulces (pilnvaroto sapulces) lēmuma pieņemšanai*  Ja kooperatīvā sabiedrība veic tikai statūtos noteiktā minimālā pamatkapitāla apmēra un pajas nominālvērtības denomināciju no latiem uz *euro*, biedru kopsapulce (pilnvaroto sapulce) pieņem lēmumu par statūtu grozījumiem ar vienkāršo balsu vairākumu.  A*tbrīvojums no valsts nodevas un maksas par uzņēmumu reģistra žurnālā ierakstīto ziņu publicēšanu oficiālajā izdevumā „Latvijas Vēstnesis”*  Ja kooperatīvā sabiedrība pieteikumu par statūtu grozījumiem iesniegs līdz Kooperatīvo sabiedrību likuma pārejas noteikumos paredzētajam pārejas uz *euro* gala termiņam - 2016.gada 30.jūnijam un pieteikumā paredzēta vienīgi statūtos noteiktā minimālā pamatkapitāla apmēra un pajas nominālvērtības denominācija no latiem uz *euro*, kooperatīvā sabiedrība ir atbrīvota no valsts nodevas par ierakstu grozīšanu uzņēmumu reģistra žurnālā un statūtu grozījumu reģistrēšanu (pievienošanu lietai), kā arī maksas par uzņēmumu reģistra žurnālā ierakstīto ziņu publicēšanu oficiālajā izdevumā „Latvijas Vēstnesis”.  Atbilstoši Oficiālo publikāciju un tiesiskās informācijas likumam termins „laikraksts „Latvijas Vēstnesis” aizstāts ar terminu „oficiālais izdevums „Latvijas Vēstnesis””. |
| 5. | Projekta izstrādē iesaistītās institūcijas | Uzņēmumu reģistrs. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība projekta izstrādē netika nodrošināta, jo projekts nemaina pastāvošo tiesisko regulējumu pēc būtības. |
| 7. | Cita informācija | Šis projekts ir virzāms izskatīšanai Saeimā vienotā ar *euro* ieviešanu saistīto likumprojektu paketē.  Šim projektam ir jābūt apstiprinātam un publicētam oficiālajā izdevumā „Latvijas Vēstnesis” līdz *euro* ieviešanas dienai. |

|  |  |  |
| --- | --- | --- |
| II. Tiesību akta projekta ietekme uz sabiedrību | | |
| 1. | Sabiedrības mērķgrupa | Visas kooperatīvās sabiedrības, kuru statūtos noteiktais pamatkapitāla minimālais apmērs un pajas nominālvērtība ir latos. Atbilstoši Uzņēmumu reģistra sniegtajai informācijai Uzņēmumu reģistra žurnālā ir reģistrētas aptuveni 2000 (aktīvas) kooperatīvās sabiedrības. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Nav attiecināms. |
| 3. | Tiesiskā regulējuma finansiālā ietekme | Projektā paredzētais regulējums ir labvēlīgāks ietekmētajām sabiedrības grupām, jo projekta izstrādē ir izmantots *Euro* ieviešanas kārtības likuma 32.panta otrās daļas 2.punkts, veicot naudas summu noapaļošanu par labu iedzīvotājiem.  Kooperatīvās sabiedrības, kas pieteiks statūtu grozījumus, kas paredzēs tikai statūtos noteiktā pamatkapitāla minimālā apmēra un pajas nominālvērtības denomināciju no latiem uz *euro*, būs atbrīvotas no valsts nodevas par attiecīgo ierakstu grozīšanu uzņēmumu reģistra žurnālā un statūtu grozījumu reģistrēšanu (pievienošanu lietai). Tāpat kooperatīvā sabiedrība būs atbrīvota no maksas par attiecīgo uzņēmumu reģistra žurnālā ierakstīto ziņu publicēšanu oficiālajā izdevumā „Latvijas Vēstnesis” |
| 4. | Tiesiskā regulējuma nefinansiālā ietekme | Kooperatīvajām sabiedrībām, kuras statūtos noteiktā pamatkapitāla minimālais apmērs un pajas nominālvērtība izteikta latos, būs jāveic pāreja uz *euro* līdz 2016.gada 1.jūlijam, piesakot Uzņēmumu reģistram statūtu grozījumus, kas paredz statūtos noteiktā pamatkapitāla minimālā apmēra un pajas nominālvērtības denomināciju no latiem uz *euro*.  Ja kooperatīvās sabiedrības statūtos noteiktā pamatkapitāla minimālais apmērs un pajas nominālvērtība izteikta latos, sākot ar 2014. gada 1. jūliju tā varēs pieteikt statūtu grozījumus Uzņēmumu reģistram tikai gadījumā, ja statūtu grozījumi vienlaikus paredzēs statūtos noteiktā pamatkapitāla minimālā apmēra un pajas nominālvērtības denomināciju no latiem uz *euro.* |
| 5. | Administratīvās procedūras raksturojums | Nav attiecināms. |
| 6. | Administratīvo izmaksu monetārs novērtējums | Nav attiecināms. |
| 7. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| III. Tiesību akta projekta ietekme uz valsts budžetu un pašvaldību budžetiem | | | | | |
| **Rādītāji** | **n-tais gads** | | Turpmākie trīs gadi (tūkst. latu) | | |
| **2014** | **2015** | **2016** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets |  |  |  |  |  |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets |  |  |  |  |  |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | ***-*** | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Informācija par kooperatīvo sabiedrību minimālā pamatkapitāla apmēra un pajas nominālvērtības denominācijas no latiem uz *euro* ietekmi uz budžetu atspoguļota ar *euro* ieviešanu saistītā likumprojekta „Grozījumi Komerclikumā” anotācijā, kas atspoguļo gan kapitālsabiedrību, gan arī kooperatīvo sabiedrību pārejas uz *euro* radīto ietekmi uz valsts budžetu. | | | | |

|  |  |  |
| --- | --- | --- |
| IV. Tiesību akta projekta ietekme uz spēkā esošo tiesību normu sistēmu | | |
| 1. | Nepieciešamie saistītie tiesību aktu projekti | Nepieciešamas izmaiņas Ministru kabineta 2011.gada 7.jūnija noteikumos Nr. 433 „Noteikumi par pieteikumu veidlapām ierakstiem uzņēmumu reģistra žurnālā, masu informācijas līdzekļu reģistrā un arodbiedrību reģistrā un reģistrācijas apliecībām”, ar kuriem apstiprinātas pieteikumu veidlapas ierakstiem uzņēmumu reģistra žurnālā. Nepieciešams grozīt pieteikumu izmaiņām uzņēmumu reģistra žurnālā, paredzot jaunu izmaiņu pamatu – pamatkapitāla un pajas denominācija no latiem uz *euro*. |
| 2. | Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Nav attiecināms. |
| 2. | Citas starptautiskās saistības | Nav attiecināms. |
| 3. | Cita informācija | Nav. |

|  |  |  |
| --- | --- | --- |
| VI. Sabiedrības līdzdalība un šīs līdzdalības rezultāti | | |
| 1. | Sabiedrības informēšana par projekta izstrādes uzsākšanu | Likumprojekts tika saskaņots ar tieslietu ministra rīkojumu izveidotās Pastāvīgās darba grupas Komerclikuma grozījumu izstrādei locekļiem. Minētās darba grupas sastāvā ir komerctiesību eksperti un praktiķi, Latvijas Universitātes mācībspēki, kā arī pārstāvji no sociālajiem partneriem (Latvijas Komercbanku asociācija, Latvijas Darba devēju konfederācija, Latvijas Zvērinātu advokātu padome, Latvijas Tirdzniecības un rūpniecības kamera). |
| 2. | Sabiedrības līdzdalība projekta izstrādē | Notikušas konsultācijas ar Tieslietu ministrijas Pastāvīgās darba grupas Komerclikuma grozījumu izstrādei locekļiem. |
| 3. | Sabiedrības līdzdalības rezultāti | Projekts saskaņots ar Pastāvīgās darba grupas Komerclikuma grozījumu izstrādei locekļiem. |
| 4. | Saeimas un ekspertu līdzdalība | Nav attiecināms. |
| 5. | Cita informācija | Nav. |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Tieslietu ministrija, Uzņēmumu reģistrs. |
| 2. | Projekta izpildes ietekme uz pārvaldes funkcijām | Palielināsies Uzņēmumu reģistra noslodze, izskatot pieteikumus par kooperatīvo sabiedrību statūtu grozījumiem, kas saistīti ar statūtos noteiktā minimālā pamatkapitāla apmēra un pajas nominālvērtības denomināciju no latiem uz *euro*. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekta izpildei nav nepieciešams veidot jaunas institūcijas. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekta izpildei nav nepieciešams likvidēt esošās institūcijas. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekta izpildei nav nepieciešams reorganizēt esošās institūcijas. |
| 6. | Cita informācija | Nav. |

Tieslietu ministra p.i. Ž. Jaunzeme-Grende

15.08.2013 12.05

2339

K.Vecozols,

67036948, [Kaspars.Vecozols@tm.gov.lv](mailto:Kaspars.Vecozols@tm.gov.lv)